# เหตุระเบิดในกรุงเทพมหานคร พ.ศ. 2558
เมื่อวันที่ 17 สิงหาคม พ.ศ. 2558 เวลา 18.55 น. ตามเวลาในประเทศไทย ได้เกิดเหตุระเบิดที่ศาลท้าวมหาพรหม โรงแรมแกรนด์ ไฮแอท เอราวัณ บริเวณสี่แยกราชประสงค์ ส่งผลให้มีผู้บาดเจ็บและเสียชีวิต และในวันต่อมาได้เกิดเหตุคนร้ายปาระเบิดลงมาจากสะพานตากสิน บริเวณท่าเรือสาทร ทำให้เรือที่จอดอยู่บริเวณใกล้เคียงถูกสะเก็ดระเบิดเล็กน้อย แต่ไม่มีผู้ได้รับบาดเจ็บบึมป่วน! ท่าเรือสาทร ไร้เจ็บ น.1รุดสอบ (ชมคลิป)

เหตุการณ์นี้ถูกพูดถึงอีกครั้งภายหลังรัฐบาลไทย ส่งตัวชาวอูยกูร์จำนวน 40 คนกลับประเทศจีน เมื่อวันที่ 27 กุมภาพันธ์ พ.ศ. 2568

 เบื้องหลัง 
ก่อนหน้านี้ ในเดือนกุมภาพันธ์ พ.ศ. 2558 เกิดระเบิดสองครั้งบริเวณทางเชื่อมรถไฟฟ้าบีทีเอส สถานีสยามเหนือแยกราชประสงค์ โดยคนร้ายนำระเบิดไปวางไว้บริเวณประตูของจุดบริการด่วนมหานครสำนักงานเขตปทุมวันซึ่งให้บริการด้านทะเบียนราษฏร์ มีผู้บาดเจ็บสามคน โดยเชื่อว่าสาเหตุมาจากการเมือง และในเดือนเมษายน พ.ศ. 2558 เกิดเหตุการณ์คาร์บอมที่ชั้นใต้ดินของศูนย์การค้าเซ็นทรัลเฟสติวัล สมุย อำเภอเกาะสมุย จังหวัดสุราษฎร์ธานี มีผู้บาดเจ็บ 10 คนเกิดเหตุการณ์คาร์บอมที่ชั้นใต้ดินของศูนย์การค้าเซ็นทรัลเฟสติวัล สมุย

นอกจากนี้ ในเดือนกรกฎาคม พ.ศ. 2558 รัฐบาลไทยได้ส่งชาวอุยกูร์ จำนวนกว่า 100 คน ซึ่งถูกจับกุมในข้อหาลักลอบเข้าเมืองที่จังหวัดสงขลากลับประเทศจีน ซึ่งอาจเป็นมูลเหตุหนึ่งของเหตุการณ์

 การระเบิด 
 ครั้งแรก 
วันที่ 17 สิงหาคม พ.ศ. 2558 เวลา 18.55 น. เกิดระเบิดบริเวณสี่แยกราชประสงค์ กลางกรุงเทพมหานคร ใกล้กับศาลท้าวมหาพรหม สำนักงานตำรวจแห่งชาติรายงานว่าเป็นระเบิดทีเอ็นที ระเบิดแสวงเครื่องที่ใช้ท่อแป๊ปเป็นส่วนประกอบ (ไปป์บอมบ์) น้ำหนัก 3 กิโลกรัม เจ้าหน้าที่หน่วยเก็บกู้ระเบิด (หน่วยอีโอดี) วิเคราะห์ว่ามีรัศมีทำลายล้างประมาณ 100 เมตร อย่างไรก็ตามจากการสอบสวนในภายหลังพบว่าระเบิดอยู่ในกระเป๋าเป้ซึ่งถูกนำมาวางไว้ใต้เก้าอี้ในบริเวณศาลท้าวมหาพรหมthumb|โรงเรียนอัสสัมชัญซึ่งตั้งอยู่ไม่ไกลจากที่เกิดเหตุระเบิดบริเวณท่าเรือสาธร เมื่อวันที่ 18 สิงหาคม พ.ศ. 2558 ประกาศงดการเรียนการสอนหลังเกิดเหตุ|left|250x250px
 ครั้งที่สอง 
วันที่ 18 สิงหาคม พ.ศ. 2558 เวลา 13.30 น. เกิดระเบิดใกล้ท่าเรือสาทร ฝั่งพระนคร ระเบิดภายในแม่น้ำเจ้าพระยา ช่วงใต้สะพานสมเด็จพระเจ้าตากสิน ระหว่างท่าสาทรและสถานีสะพานตากสิน โดยคาดว่าต้องการโยนลงท่าเรือสาทรแต่พลาดตกลงแม่น้ำ โดยเหตุการณ์ดังกล่าวไม่มีผู้ได้รับบาดเจ็บ ทำให้กรมเจ้าท่ามิได้มีการปิดท่าเรือ อย่างไรก็ตามสถาบันการศึกษาในบริเวณดังกล่าวยกเลิกการเรียนการสอนในวันดังกล่าวทันที 

 ผู้บาดเจ็บและเสียชีวิต 
+ผู้เสียชีวิตแบ่งตามสัญชาติสัญชาติจำนวน (คน)  6 คน  5   5   2   1   1  รวม 20 

+ผู้บาดเจ็บแบ่งตามสัญชาติสัญชาติจำนวน (คน)  2  33  3  1  1  2  2  1  2  2  1  3  3  60 ไม่ทราบสัญชาติ 25 รวม 163 

ผู้บาดเจ็บและเสียชีวิตส่วนใหญ่เป็นนักท่องเที่ยวซึ่งมาเยี่ยมชมศาลท้าวมหาพรหม 12 คนเสียชีวิตในที่เกิดเหตุระเบิดใจกลางกรุงทำให้เสียชีวิตถึง 12 ราย และเสียชีวิตที่โรงพยาบาลตำรวจอีก 4 ราย มีผู้บาดเจ็บจำนวน 130 คนที่เข้ารักษาตัวตามโรงพยาบาล 19 แห่ง โดยโรงพยาบาลตำรวจเป็นสถานที่รับผู้บาดเจ็บเข้ารักษาตัวมากที่สุด โรงพยาบาลราชวิถีมีผู้ป่วยอยู่ในหน่วยอภิบาล 2 ราย และโรงพยาบาลจุฬาลงกรณ์มี 4 ราย

สรุปยอดผู้ชีวิต 20 ราย และบาดเจ็บ 163 ราย จากการระเบิดบริเวณศาลท้าวมหาพรหม ส่วนระเบิดใกล้ท่าเรือสาทรไม่มีผู้ได้รับบาดเจ็บหรือเสียชีวิต

 ผลสืบเนื่อง 
หลังเกิดเหตุการณ์ บีทีเอสแจ้งปิดทางเดินเชื่อมสกายวอล์คระหว่างสถานีสยามถึงแยกราชประสงค์ชั่วคราวและมีการเพิ่มมาตรการรักษาความปลอดภัย

ปลัดกรุงเทพมหานครสั่งปิดการเรียนการสอนในวันที่ 18 สิงหาคม พ.ศ. 2558 มีผลต่อโรงเรียนในสังกัดกรุงเทพมหานคร 438 แห่ง เช่นเดียวกับโรงเรียนหลายแห่งที่อยู่ใกล้เคียงที่เกิดเหตุ

มีการปิดการจราจรตั้งแต่แยกประตูน้ำถึงแยกสารสินและแยกชิดลมถึงแยกเฉลิมเผ่าหลังเกิดเหตุการณ์จนถึงเวลา 12.00 น. ของวันที่ 18 สิงหาคม พ.ศ. 2558 เพื่อให้เจ้าหน้าที่พิสูจน์หลักฐานลงพื้นที่ดำเนินการเก็บวัตถุพยานอย่างละเอียด ทำให้องค์การขนส่งมวลชนกรุงเทพ (ขสมก.) ประกาศปรับเปลี่ยนเส้นทางการเดินรถประจำทางมากกว่า 10 เส้นทาง โดยเฉพาะสายที่ผ่านแยกราชประสงค์ ส่วนรถไฟฟ้าบีทีเอส รถไฟฟ้าใต้ดิน และรถไฟฟ้าแอร์พอร์ตเรลลิงก์เปิดให้บริการตามปกติ โดยจัดเจ้าหน้าที่เพิ่มเพื่อเข้มงวดด้านความปลอดภัยมากขึ้น

อธิบดีกรมการบินพลเรือน เปิดเผยว่า ได้สั่งการให้ปรับระดับมาตรการรักษาความปลอดภัยท่าอากาศยานในสังกัดกรมการบินพลเรือน จำนวน 28 แห่ง เป็นระดับ 3 ซึ่งเป็นระดับความเข้มงวดสูงสุด ด้านท่าเรือแหลมฉบังได้ประกาศให้มีการยกระดับรักษาความปลอดภัยเป็นระดับ 2 รถไฟฟ้าแอร์พอร์ตเรลลิงก์และรถไฟฟ้ามหานครต่างเพิ่มมาตรการเฝ้าระวังเช่นเดียวกันรวมถึงการขอความร่วมมือจากผู้โดยสารไม่ให้ใส่แว่นตาดำและห้ามสวมหมวกเข้าสถานีรถไฟฟ้า และตรวจสัมภาระทุกชิ้น

มีการวิพากษ์วิจารณ์ ถึงผู้ต้องหา นายอ๊อด พยุงวงศ์ หรือ นายยงยุทธ พบแก้ว ว่าเป็นผู้ต้องหาที่มีตัวตนจริงหรือไม่เนื่องจากไม่มีเลขบัตรประชาชน ในปี พ.ศ. 2561 ผู้ต้องหาตามหมายจับ ถูกจับกุมเพียง 3 ราย จาก 17 ราย อีก 14 รายนั้นไม่สามารถจับกุมได้

 การสืบสวน 

พยานเล่าว่า ผู้ต้องสงสัยเป็นชายที่ทิ้งเป้าไว้ในที่เกิดเหตุ โดยมีภาพยืนยันจากกล้องวงจรปิดในบริเวณนั้น17 ส.ค. 58 : ย้อนเหตุวางระเบิดศาลท้าวมหาพรหม กับอดีตที่ราชประสงค์ หน่วยมั่นคงรีบสรุปอะไร ? มติชนสุดสัปดาห์ สืบค้นเมื่อ 17 สิงหาคม 2564 ภาพดังกล่าวยังมีการเผยแผร่ในต่างประเทศด้วย เป็นภาพชายมีลักษณะตัวเตี้ยใส่เสื้อเชิ้ตสีเหลืองและทิ้งกระเป๋าเป๋สีดำลง ขณะที่ผู้ต้องสงสัยนั่งบนม้านั่งและเพียง 3-4 วินาทีต่อมาผู้ต้องสงสัยก็ลุกขึ้น และทิ้งเป้ไว้ตรงม้านั่งและเดินจากไปพร้อมทั้งมองโทรศัพท์ของเขาเอง โดยผู้ต้องสงสัยเดินทางโดยตุ๊กตุ๊กและจอดบริเวณหัวลำโพง

ผู้บัญชาการตำรวจแห่งชาติกล่าวว่าการโจมตีครั้งนี้มีการกระทำเป็นกระบวนการและได้วาดภาพสเก็ตซ์ผู้ต้องสงสัย ตำรวจยังว่ามีผู้ต้องสงสัยอีกสองคนในกล้องวงจรปิดดังกล่าว รัฐบาลไทยกล่าวว่า มั่นใจว่าไม่เป็นการโจมตีของกลุ่มก่อการร้ายข้ามชาติผบ.ตร.มั่นใจระเบิดราชประสงค์ ไม่โยงก่อการร้ายข้ามชาติ ตำรวจกล่าวว่าเหตุการณ์นี้มีผู้มีส่วนร่วมอย่างน้อย 10 คน คาดว่าชาวเคิร์ดร่วมกับคนไทยเป็นผู้ก่อเหตุ

ต่อมา คนขับแท็กซี่ผู้หนึ่งยืนยันว่าเขารับผู้ต้องสงสัยขึ้นรถ "อย่างไรก็ดีผู้ต้องสงสัยมีท่าที่จะไม่มีอาการแสดงท่าทีรีบเร่ง แต่ดูจะสงบเงียบ เหมือนลูกค้าทั่วไป และผู้ต้องสงสัยก็ไม่ใช่คนไทย โดยผู้ต้องสงสัยพูดภาษาที่ไม่ชัดเจนที่ระบุไม่ได้ว่าเป็นภาษาอะไรตลอดเวลาบนรถแท็กซี่"

รุ่งเช้าของวันที่ 18 สิงหาคม ตำรวจสัมภาษณ์วินมอเตอร์ไซค์และคนขับแท็กซี่ที่ผ่านละแวกนั้น ตำรวจได้ส่งรูปผู้ต้องสงสัยจากกล้องวงจรปิด "เมื่อตำรวจส่งรูปมาให้ผม ผมเชื่อว่าเป็นคนที่รับส่งซึ่งเป็นคนเดียวกับผู้ต้องสงสัยที่ตำรวจกำลังตามหา" นิคม ปันตุลา วินรถจักรยานยนต์รับจ้างสาทร พยานสำคัญกล่าวว่า "เขาวิ่งมาอย่างเร่งรีบ โดยพูดว่า "เร็ว ๆ" ผมกำลังขับ 80 กิโลเมตรต่อชั่วโมง และเขายังเร่งให้ขับเร็วขึ้นอีก ระหว่างทาง เขาก้มดูโทรศัพท์ตลอดเวลา และคุยโทรศัพท์เป็นภาษาอังกฤษ แม้ว่าผมไม่เข้าใจที่เขาพูด ชายคนนี้ขอตลอดให้พาไปโรงแรมใกล้กับโรงพยาบาลอโศกใจกลางกรุงเทพมหานคร"

ตำรวจจับผู้ต้องสงสัยได้เมื่อวันที่ 29 สิงหาคม ที่พูลอนันต์อพาร์ทเมนท์ เขตหนองจอก ทราบชื่อคือ อาเดม คาราดัก หรือบิลาเติร์ก มูฮัมหมัดรวบ!ชายต่างชาติต้องสงสัยบึ้มราชประสงค์  จากคมชัดลึก แต่ให้การปฏิเสธมาโดยตลอด ต่อมาวันที่ 7 กันยายน ทหารได้จับกุมผู้ต้องหาอีกคน ทราบชื่อคือไมไรลี ยูซุฟู เบื้องต้นให้การรับสารภาพ และต่อมาอาเดมให้การรับสารภาพว่าเป็นผู้ก่อเหตุ แต่ตำรวจยังไม่ปักใจเชื่อคำสารภาพดังกล่าวรองโฆษก บช.น. ยัน 'อาเดม' ยอมรับลงมือวางระเบิดจริง อีก 3 วัน ได้รับข่าวดี จนเมื่อได้หลักฐานชี้ชัดจากกล้องวงจรปิดจึงสามารถยืนยันได้‘สมยศ’เชื่อ‘อาเดม’คือชายเสื้อเหลือง จากคมชัดลึกด่วน! ศรีวราห์ ยืนยัน! "อาเดม คาราดัก" คือชายเสื้อเหลือง บึ้มราชประสงค์ หลักฐานชัด! จากมติชน"ประวุฒิ" ยืนยัน "อาเดม" คือชายเสื้อเหลือง จากเนชั่นทีวี จากนั้นในวันที่ 26 กันยายน ตำรวจพาทั้งคู่ไปทำแผนประกอบคำรับสารภาพคุมตัว “อาเดม-ยูซูฟู” ทำแผนบึ้มแยกราชประสงค์  จาก เอเอสทีวีผู้จัดการ นำไปสู่การแถลงปิดคดีเมื่อวันที่ 28 กันยายน

ในวันรุ่งขึ้น ตำรวจได้ขอศาลอนุมัติหมายจับอ๊อด พยุงวงศ์ หรือยงยุทธ พบแก้ว ที่มีเบาะแสว่าจะมีความเกี่ยวข้องกับเหตุระเบิดครั้งนี้ และทราบว่าเขาเคยเกี่ยวข้องกับเหตุระเบิดที่สมานเมตตาแมนชั่น อำเภอบางบัวทอง จังหวัดนนทบุรี ในปี พ.ศ. 2553 และเหตุระเบิดที่ซอยราษฎร์อุทิศ เขตมีนบุรี กรุงเทพมหานคร เมื่อวันที่ 29 มีนาคม พ.ศ. 2557 ซึ่งทั้งสองเหตุการณ์อยู่ในช่วงวิกฤตการณ์ทางการเมือง (พ.ศ. 2548 - 2553 และ พ.ศ. 2556 - 2557) ตำรวจจึงยังไม่ตัดประเด็นทางการเมืองทิ้งผบ.ตร.ย้ำ “ไอ้อ๊อด” กุญแจสำคัญ บึ้มกรุงยังตัดประเด็นการเมืองไม่ได้  จาก เอเอสทีวีผู้จัดการ ผู้ก่อเหตุที่ถูกออกหมายจับทั้งหมดมีความเชื่อมโยงกันทั้ง 2 คดี โดยมีผู้ต้องหา 17 คน มีคนไทยร่วมขบวนการ 2 คน คือ วรรณา สวนสันต์ กับยงยุทธ พบแก้ว (อ๊อด พยุงวงศ์) และจนถึงตอนนี้สามารถจับกุมผู้ต้องหาได้เพียง 2 ราย คือบีลาเติร์ก มูฮัมหมัด และไมไรลี ยูซูฟู ศาลทหารพิจารณาคดีนี้ผู้ก่อเหตุที่ถูกออกหมายจับทั้งหมดมีความเชื่อมโยงกันทั้ง 2 คดี ต่อมา นางวรรณา สวนสันต์ ถูกจับ ที่ท่าอากาศยานสุวรรณภูมิ วันที่ 22 พฤศจิกายน พ.ศ. 2560'วรรณา สวนสัน' กลับไทยแล้ว มอบตัว ตร. อ้างไม่เกี่ยวบึ้มราชประสงค์ ตำรวจระบุว่าเธอและสามีชาวตุรกีเป็นผู้เช่าห้องพักให้ผู้ก่อเหตุใช้เป็นที่พักพิง ซึ่งนางวรรณได้รับการประกันตัวระหว่างการพิจารณาของศาล และไม่ปรากฎว่ามีการจับกุมผู้ต้องหาอื่นเพิ่มเติมอีก

 รางวัลนำจับ 
ตำรวจเสนอเงินรางวัลนำจับจำนวน 1,000,000 บาท (หนึ่งล้านบาท) สำหรับข้อมูลที่นำไปสู่การจับกุมผู้ก่อเหตุระเบิด (ต่อมามีผู้เสนอเงินรางวัลเพิ่มเติมอีก) จนกระทั่งวันที่ 31 สิงหาคม ผู้บัญชาการตำรวจแห่งชาติ (พลตำรวจเอกสมยศ พุ่มพันธุ์ม่วง) มอบเงินรางวัลให้กับเจ้าหน้าที่ตำรวจที่ทำงานนำไปสู่การจับกุมผู้ต้องสงสัยในเหตุระเบิด และในช่วงปลายเดือนกันยายน พ.ศ. 2558 เจ้าหน้าที่ตำรวจได้มอบรางวัลนำจับอีกครั้ง โดยเป็นรางวัลสำหรับการทำความคืบหน้าที่สำคัญในการสืบสวน

 การพิจารณาคดี 
ในระยะแรกคดีนี้อยู่ในการพิจารณาของศาลทหารกรุงเทพ ตามคำสั่งของคณะรักษาความสงบเรียบร้อย (คสช.) ในชั้นพิจารณานี้จำเลยได้กลับคำให้การเป็นปฏิเสธทุกข้อกล่าวหา ศาลทหารจึงได้ดำเนินกระบวนพิจารณาต่อไป โดยนัดตรวจพยาน ในเดือนเมษายน พ.ศ. 2559 ในระหว่างการพิจารณาจำเลยได้อ้างว่ามีการซ้อมทรมาน ในกรณีนี้พลตำรวจเอกศรีวราห์ รังสิพราหมณกุล รองผู้บัญชาการตำรวจแห่งชาติ ตั้งข้อสังเกตว่านายชูชาติ กันภัย ทนายความออกมาให้สัมภาษณ์กับสื่อมวลชนวานนี้ว่าลูกความถูกทรมานให้รับสารภาพ ว่าเป็นลักษณะต้องการสร้างความเสื่อมเสียให้ประเทศและพนักงานสอบสวนหรือไม่ แต่ก็ไม่ปรากฏว่ามีการฟ้องร้องเรื่องดังกล่าว

ในส่วนของการพิจารณาคดีของศาลทหารเป็นไปอย่างล่าช้า โดยสามารถสืบพยานโจทก์เสร็จไปเพียง 23 ปาก จากทั้งหมด 447 ปาก สาเหตุหลักที่การสืบพยานมีความล่าช้าคือเรื่องของการแปลภาษา เนื่องจากนายอาเด็มรู้เพียงภาษาอุยกูร์ จึงต้องมีล่ามแปลภาษาไทยเป็นภาษาอังกฤษ และล่ามแปลภาษาอังกฤษเป็นภาษาอุยกูร์อีกต่อหนึ่ง

ต่อมาในเดือนพฤศจิกายน พ.ศ. 2562 ได้มีการโอนคดียังศาลอาญากรุงเทพใต้ โดยนายชูชาติ กันภัยทนายความจำเลย กล่าวว่า "การโอนมาศาลยุติธรรมเป็นผลดีต่อจำเลย เพราะศาลจะมีความเชี่ยวชาญและการรับฟังพยานหลักฐานจะเคร่งครัดกว่าศาลทหาร ผู้พิพากษาก็มีความเชี่ยวชาญและเข้าใจในคดีมากกว่า"  อย่างไรก็ตามการพิจารณาได้เลื่อนออกไปเนื่องจากการระบาดของไวรัสโควิด-19 จนกระทั่งกลับมาดำเนินการพิจารณาในปี พ.ศ. 2565

จนกระทั่งในวันที่ 7 พฤศจิกายน พ.ศ. 2567 ศาลอาญากรุงเทพพิพากษาว่า พยานหลักฐานที่โจทก์นำสืบมาไม่มีน้ำหนักให้รับฟังได้ว่านางวรรณา สวนสัน (จำเลย) กระทำความผิดตามฟ้องของโจทก์ ให้ยกฟ้องทุกข้อหา 

 ปฏิกิริยา 
 ในประเทศ 
พลตรีสรรเสริญ แก้วกำเนิด โฆษกประจำสำนักนายกรัฐมนตรี ให้สัมภาษณ์ว่า ยังเร็วเกินไปที่จะสรุปอย่างชัดเจนถึงสาเหตุของการระเบิดว่าเป็นการกระทำของกลุ่มบุคคลใด แต่มีแนวโน้มว่าอาจจะเป็นกลุ่มเดิม ๆ ที่เสียประโยชน์ทางการเมืองและต้องการสร้างสถานการณ์วุ่นวายในประเทศ ไม่ต้องการเห็นคนไทยมีความสุขสงบ เป็นความอาฆาตมาดร้ายของคนที่เคยกล่าวว่าเมื่อตนไม่สุขก็อย่าหวังที่คนอื่นจะสุขได้ และปฏิเสธว่ามิได้มีความเกี่ยวข้องกับชาว ในคืนวันที่ 17 สิงหาคม พ.ศ. 2558 เจ้าหน้าที่ตำรวจ อาทิ พลตำรวจเอกประวุฒิ ถาวรศิริ พลตำรวจเอกจักรทิพย์ ชัยจินดา พลตำรวจเอกสมยศ พุ่มพันธุ์ม่วง ลงพื้นที่ตรวจสอบที่เกิดเหตุไทม์ไลน์ 24 ชม. ระเบิดอำมหิต ‘ราชประสงค์’ 20 ชีวิตปลิดปลิว

วันที่ 18 สิงหาคม พ.ศ. 2558 กรุงเทพมหานครทำความสะอาดที่เกิดเหตุ ทำให้เกิดการวิพากษ์วิจารณ์ว่าจะส่งผลกระทบต่อการค้นหาข้อเท็จจริง ฝ่ายหม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร ตอบว่า "รัฐบาลไม่ได้ห้าม ผู้ที่รับผิดชอบเรื่องหลักฐานต่าง ๆ ไม่ได้ห้าม เราก็ต้องทำความสะอาดครับ นี่คือหน้าที่ของ กทม. ครับ ให้ความเป็นธรรมแก่พวกเราหน่อยนะครับ เราก็โดนมามากแล้วเหมือนกันนะครับ"

กรมคุ้มครองสิทธิฯ จ่ายเยียวยาเหยื่อระเบิดราชประสงค์ศพละ 2 แสนบาท ในขณะที่ต่างชาติจ่ายศพละ 5 แสนบาทมติคณะรัฐมนตรี ด้านเจ้าหน้าที่รัฐระดับสูงประณามคนร้าย

มีการเรียกประชุมหน่วยงานความมั่นคงทั่วประเทศ โดยแยกส่วนประชุมแต่ละจังหวัดอาทิ จังหวัดน่าน จังหวัดเชียงใหม่ สำนักงานตำรวจแห่งชาติมีคำสั่งที่ 451/2558 จัดตั้ง ”ศูนย์อำนวยการบริหารข้อมูลการส่งกลับและการรักษาพยาบาลผู้บาดเจ็บและผู้เสียชีวิตจากเหตุระเบิดบริเวณสี่แยกราชประสงค์” พลเอกประวิตร วงษ์สุวรรณ สั่งให้จัดตั้งศูนย์ติดตามสถานการณ์ คณะรักษาความสงบแห่งชาติ ด้านผู้บัญชาการตำรวจแห่งชาติ พลตำรวจเอกสมยศ พุ่มพันธุ์ม่วง มีคำสั่งให้ พลตำรวจเอก จักรทิพย์ ชัยจินดา รองผู้บัญชาการตำรวจแห่งชาติ เป็นหัวหน้าพนักงานสอบสวนคดีระเบิดแยกราชประสงค์และท่าเรือสาทรและให้ พลตำรวจโท ศรีวราห์ รังสิพราหมณกุล ผู้ช่วยผู้บัญชาการตำรวจแห่งชาติ เป็นหัวหน้าชุดคลี่คลายคดีระเบิด ต่อมาเมื่อพลตำรวจเอก จักรทิพย์ ชัยจินดา ดำรงตำแหน่งผู้บัญชาการตำรวจแห่งชาติจึงได้แต่งตั้งพลตำรวจโท ศรีวราห์ รังสิพราหมณกุล ผู้ช่วยผู้บัญชาการตำรวจแห่งชาติ เป็นหัวหน้าพนักงานสอบสวนคดีระเบิดแยกราชประสงค์และท่าเรือสาทร แทนตนเอง และให้พันตำรวจเอก สีหนาท ประยูรรัตน์ เลขาธิการสำนักงานป้องกันและปราบปรามการฟอกเงิน ดำเนินการสอบสวนเส้นทางการเงินของกลุ่มผู้ต้องสงสัย คดีนี้แม้พลตำรวจเอกสมยศ พุ่มพันธุ์ม่วง จะมีการแถลงปิดคดีไปแล้วเมื่อวันที่ 28 กันยายน พ.ศ. 2558 แต่จะมีการสรุปสำนวนคดีในช่วงสิ้นเดือนตุลาคม พ.ศ. 2558ผู้ช่วยผู้บัญชาการตำรวจแห่งชาติ ดำเนินการสอบสวนเส้นทางการเงินของกลุ่มผู้ต้องสงสัย

 ต่างประเทศ 
  - นายกรัฐมนตรี โทนี แอบบ็อตต์ กล่าวประณามเหตุการณ์ดังกล่าว และยังสนับสนุนให้ชาวออสเตรเลียเที่ยวไทยต่อไป พร้อมกันได้เสนอความช่วยเหลือด้านการสืบสวนแก่ไทยผู้นำออสซีขอให้ประชาชนเที่ยวเมืองไทยต่อไป เดลินิวส์. 18 สิงหาคม 2558
  - สมเด็จอัครมหาเสนาบดีเดโช ฮุน เซน  นายกรัฐมนตรีกัมพูชา ได้ประณามการก่อเหตุระเบิดที่กรุงเทพมหานครอย่างรุนแรงและขอแสดงความเสียใจกับครอบครัวของผู้เสียชีวิต'สมเด็จฮุนเซน'ประณามเหตุระเบิดราชประสงค์
  - กระทรวงการต่างประเทศจีน ตั้งศูนย์ฉุกเฉินเพื่อติดตามสถานการณ์ในไทย และมีคำสั่งให้สถานเอกอัครราชทูตจีนในกรุงเทพให้ความช่วยเหลือนักท่องเที่ยวชาวจีนที่ได้รับผลกระทบจีนตั้งศูนย์ฉุกเฉินติดตามเหตุบึ้มราชประสงค์ กรุงเทพธุรกิจ. 18 สิงหาคม 2558นอกจากนั้นนาย หัว ชุนอิง โฆษกกระทรวงการต่างประเทศได้ออกแถลงการณ์แสดงความเสียใจ และนายหวัง อี้ รัฐมนตรีว่าการกระทรวงต่างประเทศได้เรียกประชุมประสานงานระหว่างกระทรวงเพื่อรวบรวมข้อมูลเกี่ยวกับชาวจีนในไทยหวัง อี้ รัฐมนตรีว่าการกระทรวงต่างประเทศได้เรียกประชุมประสานงานระหว่างกระทรวง
  - นายกรัฐมนตรี นเรนทระ โมที กล่าวประณามเหตุการณ์ที่เกิดขึ้น
  - โยชิฮิเดะ ซูกะ เลขาธิการคณะรัฐมนตรีญี่ปุ่น กล่าวแสดงความเสียใจต่อผู้ได้รับบาดเจ็บผู้ได้รับผลกระทบ รวมถึงครอบครัวของผู้เสียชีวิตจากเหตุระเบิดบริเวณสี่แยกราชประสงค์ โดยหลังเกิดเหตุระเบิดกระทรวงการต่างประเทศญี่ปุ่น จัดตั้งคณะทำงานเฉพาะกิจขึ้นที่สถานเอกอัครราชทูตญี่ปุ่น เพื่อดูแลความปลอดภัยให้กับชาวญี่ปุ่น ที่อยู่ในประเทศไทยโยชิฮิเดะ ซูกะ กล่าวแสดงความเสียใจต่อเหตุระเบิดราชประสงค์
  - ทองสิง ทำมะวง นายกรัฐมนตรีลาว ได้ส่งสาสน์แสดงความเสียใจต่อเหตุการณ์ระเบิดในกรุงเทพฯ ต้นสัปดาห์นี้ ซึ่งทำให้มีผู้เสียชีวิต และบาดเจ็บจำนวนมาก สร้างความเสียหายแก่ทรัพย์สินของประชาชน และสาธารณะอย่างหนัก พร้อมทั้งกล่าวประณามการกระทำดังกล่าวว่าเป็น การกระทำอันป่าเถื่อน
  - นายกรัฐมนตรีนาจิบ ราซะก์ของมาเลเซียประณามผู้อยู่เบื้องหลังเหตุระเบิดนาจิบ ราซะก์ ประณามผู้อยู่เบื้องหลังเหตุระเบิด
  - นายกรัฐมนตรีซูชิล คอยราลาของประเทศเนปาล ส่งสาส์นถึง พล.อ.ประยุทธ์ จันทร์โอชา นายกรัฐมนตรี ประณามเหตุระเบิดชิล คอยราลาของประเทศเนปาล ส่งสาส์นถึง พล.อ. ประยุทธ์ จันทร์โอชา นายกรัฐมนตรี ประณามเหตุระเบิด
  - นายเมอร์เรย์ แม็คคัลลี รัฐมนตรีต่างประเทศนิวซีแลนด์กล่าวในแถลงการณ์วันนี้ว่า นิวซีแลนด์จะอยู่เคียงข้างประชาชนชาวไทยในห้วงเวลาที่ต้องเผชิญกับความสูญเสียจากเหตุระเบิดที่แยกราชประสงค์ พร้อมแสดงความเสียใจต่อเหยื่อและครอบครัวที่ได้รับผลกระทบจากเหตุระเบิด
  - ปัก ปอง จู นายกรัฐมนตรีสาธารณรัฐประชาธิปไตยประชาชนเกาหลี ได้ส่งสารแสดงความเห็นอกเห็นใจมายัง พล.อ.ประยุทธ์ จันทร์โอชา นายกรัฐมนตรีของไทย หลังเกิดเหตุระเบิดขนาดใหญ่ซึ่งสร้างความเสียใจต่อชีวิตและทรัพย์สินนายกฯเกาหลีเหนือแจ้ง พล.อ.ประยุทธ์ ร่วมไว้อาลัยเหตุระเบิดราชประสงค์
  - วลาดีมีร์ ปูติน ส่งสาสน์แสดงความเสียใจอย่างสุดซึ้งต่อเหตุการณ์ก่อการร้ายในกรุงเทพมหานครอักษรสาส์นแสดงความเสียใจของประธานาธิบดีแห่งสหพันธรัฐรัสเซียต่อเหตุการณ์การวางระเบิดที่แยกราชประสงค์
  - ลี เซียนลุง นายกรัฐมนตรีสิงคโปร์กล่าวแสดงความเสียใจต่อผู้ที่ได้รับผลกระทบจากเหตุระเบิดครั้งนี้นานาชาติประณามเหตุระเบิดราชประสงค์ จากกรุงเทพธุรกิจ
  - นาย จอน แจ มัน เอกอัครราชทูตเกาหลีใต้ประจำประเทศไทย ยืนยันว่าทางการเกาหลีใต้คงไม่มีการออกประกาศห้ามการเดินทางเข้ามาในประเทศไทยจอน แจ มัน ยืนยันว่าทางการเกาหลีใต้คงไม่มีการออกประกาศห้ามการเดินทางเข้ามาในประเทศไทย 
  - นายกรัฐมนตรี เดวิด คาเมรอน กล่าวเสียใจที่มีพลเมืองอังกฤษเสียชีวิต และนาย ฟิลิป แฮมมอนด์ รัฐมนตรีต่างประเทศ ออกแถลงการณ์ประณามเหตุการณ์ดังกล่าว และพร้อมให้ความช่วยเหลือด้านการสืบสวนนายกอังกฤษเสียใจบึ้มกทม.-รมต.ตปท.ประณาม สำนักข่าวไอเอ็นเอ็น. 19 สิงหาคม 2558
  - กระทรวงการต่างประเทศสหรัฐ กล่าวประณามเหตุการณ์ดังกล่าว และพร้อมให้ความช่วยเหลือในการสืบสวน ทั่วโลกรุมประณามผู้ก่อเหตุบึ้มราชประสงค์ จีนตั้งศูนย์ฉุกเฉินเกาะติด  MThai News. 18 สิงหาคม 2558
  - พัน กี-มุน เลขาธิการสหประชาชาติ กล่าวเสียใจต่อครอบครัวผู้เสียชีวิตปฏิกิริยาจากนานาชาติหลังเหตุระเบิดแยกราชประสงค์ ไทยพีบีเอส สืบค้นเมื่อ 18 สิงหาคม 2558